b'\n_START_ARTICLE_\nCarrer de la Uni\xc3\xb3 (Tarragona)\n_START_SECTION_\nDescripci\xc3\xb3\n_START_PARAGRAPH_\nEl tra\xc3\xa7at del carrer de la Uni\xc3\xb3 respon a un inter\xc3\xa8s d\'unir dos barris de la poblaci\xc3\xb3. No era una zona erma, hi havia un antic cam\xc3\xad, per\xc3\xb2 l\'ocupaci\xc3\xb3 amb immobles va ser irregular. Es tractava d\'una \xc3\xa0rea de protecci\xc3\xb3 militar: "zonas pol\xc3\xa9micas"._NEWLINE_La urbanitzaci\xc3\xb3 de l\'Eixample va respectar el tra\xc3\xa7at del carrer de la Uni\xc3\xb3. Ja a l\'octubre de 1839, Josep Oriol Bernardet va presentar al Consistori, un projecte d\'urbanitzaci\xc3\xb3 amb el nou nivell de carrer. Al llarg del segle XIX es van establir els enlla\xc3\xa7os amb la resta de carrers que creuaven el carrer de la Uni\xc3\xb3._NEWLINE_Als anys 40 es van construir diversos immobles de planta baixa i un pis. A poc a poc es va anar incrementant l\'altura dels edificis. Les caracter\xc3\xadstiques dels habitatges va ser l\'ocupaci\xc3\xb3 dels predis per illes de cases. Cal destacar que les solucions arquitect\xc3\xb2niques i constructives no van ser diferents als de la resta de la ciutat. Sobresurt l\'\xc3\xbas dels baixos de pedra, per\xc3\xb2 tamb\xc3\xa9 els diferents llenguatges, segons el per\xc3\xadode de construcci\xc3\xb3._NEWLINE_Aix\xc3\xad, un element caracter\xc3\xadstic del carrer de la Uni\xc3\xb3 va ser fins al 1936 una certa homogene\xc3\xaftat en l\'altura dels forjats i una amplitud de volada,, per\xc3\xb2 el pendent del carrer va influir en el seu paisatge. Igual que a la Rambla Nova, les caracter\xc3\xadstiques de cada immoble responen als gustos de l\'\xc3\xa8poca, per\xc3\xb2 tamb\xc3\xa9 trobem uns elements comuns, segons l\'arquitecte o mestre d\'obres que va projectar l\'edifici.'